दुकानों के बाहर रखा दो ट्रॉली सामान नपा ने समेटा
अतिक्रमण करने वालों के साथ सड़क पर समान रखकर बाधा खड़ी करने वालों पर शुक्रवार को फिर सख्ती दिखाई गई। नपा और यातायात विभाग ने दो घंटे तक की संयुक्त कार्रवाई में दो ट्राली सामान जब्त किया । शहर भ्रमण के दौरान सड़कों पर अतिक्रमण न करने की चेतावनी दी गई।
नगरपालिका ओर यातायात विभाग ने शुक्रवार को सुबह 11.30 बजे से कार्रवाई शुरू की। टीम सबसे पहले गोल चौराहा पहुंची। सड़क पर सामान रखने वालों काे समझाईश दी और जब ध्यान नहीं दिया तो नपा ने सख्ती दिखाकर टेबल, कुर्सी, सड़क पर रखे बाक्स, कोल्डड्रिंक कैरेट सहित अन्य सामान समेटना शुरू कर दिया। इसके बाद कार्रवाई गोल चौराहा से शुरू होकर सब्जी मंडी, महाराणा प्रताप बस स्टैंड, मुख्य मार्ग, पामेचा चौराहा से होकर फिर से गोल चौराहा तक पहुंची। नपा के सहायक राजस्व निरीक्षक राजेश दावरे ने बताया दोपहर 2.30 बजे चली मुहिम में गोल चौराहा के समीप से एक पुराना स्कूटर भी जब्त किया। इसे लेकर लंबे समय से शिकायत मिल रही थी। नपा और यातायात विभाग लगातार कार्रवाई करेगा। उन्होंने कहा सड़क पर सामान रखकर लोगों के लिए परेशानी खड़ी करने वाले को कई बार समझाइश दी जा चुकी है।
बीपीएल चौराहे पर सुपर मार्केट के बाहर रखा सामान उठाते नपा कर्मचारीw।
hin_Deva hin_Deva hin_Deva hin_Deva